ผมมีอาการมองเห็นคล้ายลูกนำ้ใสๆ จำนวนมากวิ่งไปวิ่งมาจำนวนมาก จะ สังเกตชัดเวลามองท้องฟ้าครับ ส่วนเวลาแสงน้อย จะเห็นภาพเหมือน เป็นน้อยส์เวลาใช้กล้องถ่ายภาพตอนกลางคืนเป็นเม็ดแสงซ่าๆคล้ายจอทีวีรุ่นเก่าๆครับ ลอง Search ภาพตัวอย่าง พบคล้ายอาการ Visual snow syndrome ครับ อยากทราบโรคนี้ มีอาการอย่างไร ร้ายแรง แค่ไหน และวิธีรักษาเช่นไรครับ เพราะข้อมูล มีน้อยมาก รบกวนทีครับ ขอบครับ
สวัสดีค่ะ การเห็นลูกน้ำใสๆวิ่งไปมาในนัยน์ตา เห็นชัดขึ้นเมื่อมองไปยังพื้นขาวนั้น น่าจะเกิดจากภาวะวุ้นในตาเสื่อมมากที่่สุด โดยวุ้นในตาเสื่อมเป็นภาวะที่เกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเอง คือเกิดจากความเสื่อมของวุ้นในตา ไม่ต้องรักษา อาจจะไม่มีวิธีรักษาให้หายไป แต่ทิ้งไว้ไม่ได้มีอันตรายอะไร มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตามาก่อน เป็นต้น สาเหตุอื่นๆเช่น มีจอประสาทตาเสื่อมหรือหลุดลอกหากวุ้นตาเสื่อมเป็นมากๆ ดึงรั้งจอประสาทตาลงมา อาจมีจอประสาทตาหลุดลอกซึ่งเป็นภาวะอันตรายทำให้เสียการมองเห็นไปได้ สัญญาณที่บ่งบอกว่ามีจอประสาทตาหลุดร่วมด้วยเช่น เริ่มเห็นเหมือนมีม่านดำลงมาบดบังการมองเห็น เห็นแสงฟ้าผ่าแวบๆในตา อันนี้เป็นสัญญาณเตือนว่าต้องไปพบจักษุแพทย์เพื่อรักษาทันทีเบื้องต้นสามารถดูแลสายตาได้ตามปกติ เมื่อออกแดดใส่แว่นตากันแดด ไม่เพ่งสายตามากๆ หรือถ้าไม่สบายใจ ควรไปพบจักษุแพทย์เพื่อตรวจภายในตา หาสาเหตุให้แน่ชัดว่าเป็นจากภาวะใดค่ะ